open-index/open-wikipedia-markdown huggingface dataset:
วัดแก้วโกรวาราม

**วัดแก้วโกรวาราม พระอารามหลวง** ตั้งอยู่กลางเมืองจังหวัดกระบี่ เป็นพระอารามหลวงชั้นตรี และเป็นวัดประจำจังหวัด มีความสำคัญทั้งด้านความเป็นศูนย์กลางของพระพุทธศาสนา ศูนย์กลางการศึกษาพระปริยัติธรรมแผนกธรรม-บาลี และแผนกปริยัติสามัญ ของคณะสงฆ์จังหวัดกระบี่

## ที่ตั้งและอาณาเขต
ตั้งอยู่ ณ เลขที่ 82 ถนนอิศรา ตำบลปากน้ำ อำเภอเมืองกระบี่ จังหวัดกระบี่ 81000 โทรศัพท์ 075-611-252 โทรสาร 075-620-535 มีเนื้อที่ประมาณ 202 ไร่ 4 ตารางวา 

## ประวัติ
ประวัติการสร้างวัดเกิดขึ้นพร้อม ๆ กับการตั้งถิ่นฐานของชาวพุทธ ประมาณ 200 ครัวเรือน ณ บ้านปากน้ำ ในปี พ.ศ. 2430  ชาวบ้านได้สร้างพำนักสงฆ์ขึ้น เพื่อเป็นสถานที่ประกอบกิจกรรมทางศาสนา เรียกว่า “พำนักสงฆ์ปากน้ำ” เมื่อมีพระสงฆ์มาจำพรรษามากขึ้น จึงสร้างศาลา และกุฏิเพิ่มขึ้นตามลำดับ ให้พระสงฆ์มีที่จำพรรษา และได้ขนานนามว่า "วัดแก้วโกรวาราม" ในเวลาต่อมา

## การยกฐานะเป็นพระอารามหลวง
เมื่อวันที่ 22 มีนาคม 2543 วัดแก้วโกรวารามได้ยกฐานะเป็นพระอารามหลวงชั้นตรีชนิดสามัญ เนื่องในวโรกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตรพระชนมพรรษาครบ 6 รอบ 

## ด้านการศึกษา
วัดแก้วโกรวาราม เป็นศูนย์กลางของพระพุทธศาสนา ศูนย์กลางการศึกษาพระปริยัติธรรมแผนก ธรรมะ-บาลี และแผนกปริยัติสามัญ ของคณะสงฆ์จังหวัดกระบี่ เริ่มมีการเรียนการสอนนักธรรม-บาลี ตั้งแต่พุทธศักราช 2455 ก่อนจะมีการขยายการศึกษาด้านต่าง ๆ ไปยังต่างอำเภอ ใน ปี พุทธศักราช 2500

## ปูชนียวัตถุในวัดที่สำคัญ
#รูปเหมือนหล่อด้วยทองสำริด ขนาดเท่าองค์จริงของพระธรรมวโรดม (เซ่ง อุตฺตโม) อดีตเจ้าคณะมณฑลภูเก็ต
#รูปเหมือนเท่าองค์จริงของพระครูธรรมาวุธวิศิษฐ์ (กิ่ม พุทธรกฺขิโต) เจ้าคณะจังหวัดกระบี่ เจ้าอาวาสวัดแก้วโกรวาราม รูปที่หนึ่ง
#รูปเหมือนเท่าองค์จริงของพระราชสุตกวี (สิงห์ จนฺทาโภ) เจ้าคณะจังหวัดกระบี่ เจ้าอาวาสสวัดแก้วโกรวาราม รูปที่สอง

## ลำดับเจ้าอาวาส
พ.ศ. 2430-2450 สมัยที่ยังเรียกชื่อวัดปากน้ำ มีเจ้าอาวาสปกครองวัดรวม 6-7 รูป (ไม่ปรากฏชื่อ) แต่มีการบันทึกไว้เพียง 3 รูป ได้แก่ 
#พ่อท่านแก้ว ยนยาว จากจังหวัดสงขลา 
#พระบริสุทธิสีลาจารย์ (ลภ) จากจังหวัดตรัง 
#พระครูสตูลสมันสรณมุนี (สมุทร) จากจังหวัดสตูล

ต่อมา ปี 2450 พระแก้วโกรพ (หมี ณ ถลาง) ได้นิมนต์พระสมุห์กิ่ม พุทฺธรกฺขิโต พร้อมกับบูรณะวัดอย่างจริงจัง แล้วขนามนามวัดใหม่เป็น "วัดแก้วโกรวาราม" 
และมีเจ้าอาวาสปกครองดังนี้
#พระครูธรรมาวุธวิศิษฐ์ (กิ่ม พุทฺธรกฺขิโต)   พ.ศ. 2451-2473
#พระราชสุตกวี (สิงห์ จนฺทาโภ ป.ธ.6, น.ธ.เอก) พ.ศ. 2474-2528
#พระสุตาวุธวิสิฐ (ขรรค์ชัย อาภากโร น.ธ.เอก) พ.ศ. 2529-2540
#พระมหาศรีวัง สิริมนูญโญ พ.ศ. 2541-2543
#พระปัญญาวุธธรรมคณี (บริสุทธิ์ ขนฺติโก) น.ธ.เอก พ.ศ. 2543-2564
#พระครูอัครรัตนากร (บุญเลิศ ธมฺมรกฺโข) พ.ศ. 2564-ปัจจุบัน

แก้วโกรวาราม
แก้วโกรวาราม
หมวดหมู่:สิ่งก่อสร้างตั้งแต่ พ.ศ. 2430
หมวดหมู่:สิ่งก่อสร้างในอำเภอเมืองกระบี่
หมวดหมู่:โบราณสถานในจังหวัดกระบี่
หมวดหมู่:สิ่งก่อสร้างโดยภิญโญ สุวรรณคีรี
เบลล์ 212

**เบลล์ 212 ทวิน ฮิวอี้** () หรือที่รู้จักในชื่อ *ทวิน-ทูทเวลฟ์* เป็นเฮลิคอปเตอร์ใบพัดประธานสองกลีบสองเครื่องยนต์ ซึ่งออกบินครั้งแรกใน ค.ศ. 1968 ที่ผลิตโดยโรงงานเบลล์ เฮลิคอปเตอร์ ในฟอร์ตเวิร์ท รัฐเท็กซัส ซึ่งการผลิตได้ย้ายไปยังมิราเบล รัฐควิเบก ประเทศแคนาดา ใน ค.ศ. 1988 พร้อมด้วยการผลิตเฮลิคอปเตอร์เบลล์เชิงพาณิชย์หลังจากโรงงานได้เปิดใน ค.ศ. 1986

เบลล์ 212 ได้ทำการตลาดกับผู้ประกอบการพลเรือน ซึ่งมีโครงสร้าง 11 ที่นั่ง (ไม่รวมนักบิน 2 คนและช่างเครื่อง 2 คน) ในการบรรทุกสินค้า เบลล์ 212 มีความจุภายใน 220 ลบ.ฟุต (6.23 ลบ.ม.) สามารถบรรทุกน้ำหนักภายนอกได้สูงสุด 5,000 ปอนด์ (2,268 กก.)

## อ้างอิง

## บรรณานุกรม
* Chant, Christopher, *Fighting Helicopters of the 20th Century,* Graham Beehag Books, Christchurch, Dorset, England (1996).
* Debay, Yves, *Combat Helicopters,* France: Histoire & Collections (1996)
* Mutza, Wayne. *UH-1 Huey in Colors*. Carrolton, TX: Squadron Signal. 

## แหล่งข้อมูลอื่น

* The Bell UH-1 Huey at Greg Goebel's AIR VECTORS

หมวดหมู่:เฮลิคอปเตอร์ค้นหาและกู้ภัย
ภาษาตูตง

**ภาษาตูตง** มีอีกชื่อว่า *ตูตง 2* เป็นภาษาที่มีผู้พูดประมาณ 17,000 คนในประเทศบรูไน โดยเป็นภาษาหลักของชาวตูตง กลุ่มชาติพันธุ์ส่วนใหญ่ในเขตตูตงของประเทศบรูไน

## การจำแนก
ภาษาตูตงเป็นภาษาในตระกูลออสโตรนีเซียนและอยู่ในกลุ่มภาษาเรอจัง–บารัมที่ใช้พูดกันในประเทศบรูไนเช่นเดียวกับในกาลีมันตัน ประเทศอินโดนีเซีย และรัฐซาราวัก ประเทศมาเลเซีย ภาษาตูตงมีความใกล้ชิดกับภาษาเบอไลต์และมีศัพท์ที่มีรากเดียวกันเกือบร้อยละ 54

## การใช้งานภาษา
ปัจจุบัน ผู้พูดภาษาตูตงหลายคนเริ่มไม่พูดภาษาแบบดั้งเดิม โดยหันไปพูดภาษาตูตงปนหรือสลับกับภาษามลายูบรูไน ภาษามลายูมาตรฐาน และภาษาอังกฤษ ภาษานี้ได้รับคะแนนความมีชีวิตชีวาในระดับ 2.5 จากสเกลระดับ 0–6 ซึ่งใช้เกณฑ์การวัดจากอัตราการถ่ายทอดภาษาไปยังลูกหลาน ระดับการสนับสนุนของทางการ และการกระจุกตัวของผู้พูดในเขตภูมิศาสตร์ หมายความว่าภาษานี้อยู่ในภาวะใกล้สูญ

ถึงกระนั้น มีความสนใจที่จะฟื้นฟูภาษานี้ โดยมีหลักสูตรภาษาตูตงในมหาวิทยาลัยบรูไนดารุซซาลัมมาตั้งแต่ พ.ศ. 2555 ในขณะเดียวกัน เดวันบาฮาซาดันปุซตากา (หน่วยงานด้านภาษาของบรูไน) ได้พิมพ์เผยแพร่พจนานุกรมตูตง–มลายู มลายู–ตูตง เมื่อ พ.ศ. 2534 และรายการคำศัพท์ในภาษาท้องถิ่นต่าง ๆ ในบรูไนเมื่อ พ.ศ. 2554

## อ้างอิง

## ข้อมูล

* 
*  

ตูตง
ตูตง
ภาษาม้งชัว

**ภาษาม้งชัว** (Hmong Shua หรือ Sinicized Miao) หรือ**ภาษาม้งจีน** มีผู้พูดทั้งหมด 252,000 คน พบในจีน 250,000 คน (พ.ศ. 2543) ทางตะวันตกของมณฑลกุ้ยโจว และตะวันออกเฉียงใต้ของมณฑลยูนนาน และตะวันตกเฉียงเหนือของมณฑลกวางสี พบในเวียดนาม 2,000 คน (พ.ศ. 2543) ทางภาคเหนือ จัดอยู่ในตระกูลภาษาม้ง-เมี่ยน กลุ่มภาษาม้ง เรียงประโยคแบบประธาน-กรรม-กริยา มีเสียงวรรณยุกต์ 7-8 เสียง 
## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ม้งชัว
ม้งชัว
อุรังอุตังบอร์เนียว

thumb
**อุรังอุตังบอร์เนียว** หรือ **อุรังอุตังบอร์เนียน** (; ) เป็นชนิดหนึ่งของอุรังอุตัง มีถิ่นกำเนิดในเกาะบอร์เนียว  มีลักษณะคล้ายคลึงกับอุรังอุตังสุมาตรา (*P. abelii*) แต่มีขนาดใหญ่กว่า

อุรังอุตังบอร์เนียวมีอายุยืนถึง 35 ปี ในป่า ในกรงเลี้ยงสามารถมีอายุยืนยาวได้ถึง 60 ปี จากการสำรวจอุรังอุตังบอร์เนียวในป่า พบว่า เพศผู้มีน้ำหนักโดยเฉลี่ย 75 กก. โดยอยู่ในช่วง 50 - 100 กก. ยาว 1.2 - 1.4 ม. เพศเมียมีน้ำหนักโดยเฉลี่ย 38.5 กก. โดยอยู่ในช่วง 30 - 50 กก. ยาว 1 - 1.2 ม.
thumb|left|รังของอุรังอุตังบอร์เนียว
อุรังอุตังบอร์เนียวในธรรมชาติ ปัจจุบันมีแหล่งอาศัยอยู่ที่ใหญ่ที่สุดอยู่ที่อุทยานแห่งชาติทันจุงปูติง บนเกาะบอร์เนียว ที่อุทยานแห่งนี้ เจ้าหน้าที่จะทำการสร้างซุ้มสำหรับให้อาหารแก่อุรังอุตังบอร์เนียวด้วยผลไม้ชนิดต่าง ๆ เช่น กล้วย เมื่อยามที่ผลไม้ในป่าขาดแคลน ซึ่งการทำเช่นนี้มีการศึกษาแล้วพบว่า จะทำให้พฤติกรรมตามธรรมชาติเสียไป จึงต้องกระทำด้วยความระมัดระวัง ไม่ให้กระทบกระเทือนกับวิถีชีวิตตามธรรมชาติ ซึ่งเมื่ออุรังอุตังบอร์เนียวลงมากินอาหารนั้น จะเป็นเวลาที่เจ้าหน้าที่หรือนักวิทยาศาสตร์ทำการศึกษาและแยกแยะประชากรอุรังอุตังบอร์เนียวแต่ละตัวด้วย

อุรังอุตังบอร์เนียว มีพฤติกรรมสร้างรังด้วยการหักเอากิ่งไม้ต่าง ๆ มาขัดสร้างบนต้นไม้เพื่อทำการหลับนอน และจะย้ายที่นอนไปเรื่อย ๆ ในวัน ๆ หนึ่งอาจมีรังได้มากถึง 4-5 รัง ซึ่งอุรังอุตังบอร์เนียวแต่ละตัวจะไม่ต่อสู้หรือขัดแย้งกัน เพราะมีอาณาเขตชัดเจนและเป็นสัตว์ที่ไม่มีอุปนิสัยดุร้าย ก้าวร้าว

## อ้างอิง

## อ่านเพิ่ม

## แหล่งข้อมูลอื่น

* 
* The Borneo Orangutan Survival Foundation (BOS)
* Save The Orangutan Foundation
* World Wildlife Fund: Orangutans
* Orangutan Foundation International
* Sepilok Orang Utan Sanctuary

หมวดหมู่:อุรังอุตัง
หมวดหมู่:สัตว์ที่พบบนเกาะบอร์เนียว
โทโกโรซาวะ

**โทโกโรซาวะ** () เป็นนครในจังหวัดไซตามะ ประเทศญี่ปุ่น บริเวณตอนกลางของที่ราบมูซาชิโนะ ระยะทางประมาณ 30 กิโลเมตร จากใจกลางกรุงโตเกียว 

บางครั้งโทโกโรซาวะถูกจัดอยู่ในอาณาเขตของมหานครโตเกียวและปริมณฑล เนื่องจากเป็นย่านที่อยู่อาศัยชานกรุงโตเกียวที่มีราคาปานกลางถึงค่อนข้างถูก มีจำนวนประชากร ณ วันที่ 1 มีนาคม ค.ศ. 2023 ทั้งสิ้น 341,764 คน

thumb|ศาลาว่าการนครโทโกโรซาวะ

## ประชากร
ตามข้อมูลการสำรวจสำมะโนประชากรของญี่ปุ่น ประชากรของโทโกโรซาวะเริ่มคงที่หลังจากที่เติบโตอย่างต่อเนื่องมาหลายทศวรรษ

## ในวัฒนธรรมสมัยนิยม
* โทโกโรซาวะ เป็นแรงบันดาลใจหนึ่งในการสร้างฉากของภาพยนตร์ *[[โทโทโร่เพื่อนรัก]]* (*Tonari no Totoro*)

## อ้างอิง

## แหล่งข้อมูลอื่น
* 
* 
*  


หมวดหมู่:นครในจังหวัดไซตามะ
ภาษาโอรังเซอเลอตาร์

**ภาษาโอรังเซอเลตาร์** (; Slitar) เป็นภาษาของโอรังเลาต์ที่ชายฝั่งทางใต้ของคาบสมุทรมลายู ภาษานี้มีความใกล้ชิดกับภาษามลายูมาก และอาจนับเป็นสำเนียงของภาษานั้น ไม่ทราบจำนวนผู้พูด แต่น่าจะอยู่ในขอบเขตไม่กี่พันคน ทางยูเนสโกจัดให้ภาษานี้เป็นภาษาใกล้สูญขั้นวิกฤต

ภาษาโอรังเซอเลตาร์ไม่มีระบบการเขียนที่เป็นทางการ และส่วนใหญ่ใช้ในการสื่อสารภายในชุมชนเท่านั้น ทำให้การอนุรักษ์และการศึกษาภาษานี้มีความท้าทายอย่างมาก

## อ้างอิง

## ข้อมูล

*
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

โอรังเซอเลอตาร์
โอรังเซอเลอตาร์
หมวดหมู่:คาบสมุทรมลายู
หมวดหมู่:มาเลเซียตะวันตก
โทโยนากะ

**โทโยนากะ** () เป็นนครที่ตั้งอยู่ทางตอนเหนือของจังหวัดโอซากะ ประเทศญี่ปุ่น มีฐานะเป็นนครศูนย์กลาง มีประชากรประมาณ 400,000 คน ทำให้เป็นเทศบาลมีประชากรมากเป็นอันดับสี่ในจังหวัดรองจากนครโอซากะ นครซาไก และนครฮิงาชิโอซากะ เทศบาลนครโทโยนากะก่อตั้งขึ้นเมื่อวันที่ 15 ตุลาคม ค.ศ. 1936

โทโยนากะเป็นพื้นที่อยู่อาศัยสำคัญของจังหวัดโอซากะ มีการคมนาคมที่สะดวก จึงเป็นเมืองที่นิยมอาศัยสำหรับการเดินทางไปทำงานในนครโอซากะ อีกทั้งยังเป็นที่ตั้งของสถานศึกษาที่สำคัญของจังหวัดโอซากะ เช่น มหาวิทยาลัยโอซากะ และวิทยาลัยการดนตรีโอซากะ

thumb|ศาลาว่าการนครโทโยนากะ

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดโอซากะ
ร่างรัฐบัญญัติคุ้มครองไอพี

**ร่างรัฐบัญญัติคุ้มครองไอพี** () ย่อมาจาก **ร่างรัฐบัญญัติป้องกันการคุกคามเสมือนจริงต่อความสร้างสรรค์เชิงเศรษฐกิจในโลกออนไลน์และการโจรกรรมทรัพย์สินทางปัญญา ค.ศ. 2011** (Preventing Real Online Threats to Economic Creativity and Theft of Intellectual Property Act of 2011) หรือนิยมย่อว่า **พีพา** (PIPA) และรหัสว่า **ร่างรัฐบัญญัติของวุฒิสภาที่ 968** (Senate Bill 968) หรือ **ว. 968** (S. 968) เป็นร่างรัฐบัญญัติที่ แพทริก เลฮี (Patrick Leahy) สมาชิกวุฒิสภาแห่งสหรัฐอเมริกา เสนอเมื่อวันที่ 12 พฤษภาคม 2554 พร้อมด้วยเพื่อนสมาชิกอีกสิบเอ็ดคน โดยนำเอาร่างรัฐบัญญัติต่อสู้การละเมิดสิทธิและการปลอมแปลงในโลกออนไลน์ (Combating Online Infringement and Counterfeits Act) ที่ตกไปเมื่อปีก่อน ขึ้นมาปัดฝุ่น และในเวลาเดียวกัน สมาชิกสภาผู้แทนราษฎรก็เสนอร่างรัฐบัญญัติเนื้อหาคล้ายคลึงกัน คือ ร่างรัฐบัญญัติหยุดยั้งการละเมิดลิขสิทธิ์ออนไลน์ (Stop Online Piracy Act) โดยร่างรัฐบัญญัติทั้งสองกำลังอยู่ระหว่างการพิจารณาของรัฐสภา และจะได้ลงมติรับรองกันในวันที่ 24 มกราคม 2555

## ดูเพิ่ม
* ร่างรัฐบัญญัติหยุดยั้งการละเมิดลิขสิทธิ์ออนไลน์

หมวดหมู่:กฎหมายสหรัฐ
หมวดหมู่:กฎหมายคอมพิวเตอร์
หมวดหมู่:กฎหมายลิขสิทธิ์
รก

thumb|ตำแหน่งของรกในครรภ์
**รก** คืออวัยวะพิเศษที่สร้างขึ้นมาในช่วงตั้งครรภ์ ทำหน้าที่ส่งอาหารและออกซิเจนไปเลี้ยงทารกและกำจัดของเสีย ด้านหนึ่งของรกต่อกับเส้นเลือดที่สายสะดือของทารก อีกด้านของรกจะเกาะกับผนังมดลูก เลือดลูกกับแม่จะไม่ผสมกัน แต่มีการแลกเปลี่ยนสารต่าง ๆ ระหว่างกัน

หมวดหมู่:ชีววิทยาการเจริญ
หมวดหมู่:คัพภวิทยา
หมวดหมู่:อวัยวะ
เจือง เติ๊น ซาง

**เจือง เติ๊น ซาง** (; เกิด 21 มกราคม พ.ศ. 2492) เป็นอดีตประธานาธิบดีเวียดนาม และเป็นสมาชิกระดับผู้นำของพรรคคอมมิวนิสต์เวียดนาม ได้รับเลือกเป็นผู้นำอันดับหนึ่งของพรรคจากการประชุมสามัญพรรคคอมมิวนิสต์เวียดนามครั้งที่ 11 ซึ่งจัดที่ฮานอย เมื่อเดือนมกราคม พ.ศ. 2554  ต่อมาได้รับเลือกเป็นประธานาธิบดีของเวียดนามจากการลงคะแนนระดับประเทศในเดือนกรกฎาคม

## อ้างอิง

หมวดหมู่:ประธานาธิบดีเวียดนาม
หมวดหมู่:บุคคลจากจังหวัดล็องอาน
หลอดเลือดแดงสู่ปอด

**หลอดเลือดแดงสู่ปอด** หรือ **พัลโมนารีอาร์เทอรี** () เป็นหลอดเลือดแดงซึ่งนำเลือดที่ไม่มีออกซิเจนจากหัวใจห้องล่างขวาเข้าสู่ปอด ซึ่งถือว่าเป็นหลอดเลือดแดงเพียงชนิดเดียวที่บรรจุเลือดแดงที่ปราศออกซิเจน

ในหัวใจของมนุษย์ หลอดเลือดแดงสู่ปอดทั้งหลายจะมีจุดเริ่มต้นที่บริเวณหัวใจห้องล่างขวา ซึ่งเป็นหลอดเลือดขนาดใหญ่ราว 3 เซนติเมตรแต่สั้นประมาณ 5 เซนติเมตร แล้วแตกกิ่งออกเป็นสองเส้น (ซ้ายกับขวา) ซึ่งนำเลือดที่ปราศออกซิเจนไปสู่ปอด และเข้าสู่หลอดเลือดฝอยบริเวณถุงลมของปอด เพื่อแลกเปลี่ยนแก๊สคาร์บอนไดออกไซต์บางส่วนออกไปและรับออกซิเจนเข้ามา ซึ่งเป็นหนึ่งกระบวนการของระบบหายใจ ความดันหลอดเลือดแดงสู่ปอดของมนุษย์จะอยู่ที่ 9 - 18 มม.ปรอท ในขณะที่ความดันหลอดเลือดฝอยในปอดจะอยู่ที่ไม่เกิน 25มม.ปรอท หากเกินกว่านี้แสดงถึงภาวะความดันโลหิตในปอดสูง

## อ้างอิง

หมวดหมู่:หลอดเลือดแดง
หมวดหมู่:หัวใจ
หมวดหมู่:วิทยาหลอดเลือดและหลอดน้ำเหลือง
นีลส์ คริสตี

**นีลส์ คริสตี** (; 24 กุมภาพันธ์ พ.ศ. 2471 – 27 พฤษภาคม พ.ศ. 2558) เป็นนักสังคมวิทยาและผู้เชี่ยวชาญอาชญาวิทยาชาวนอร์เวย์ เขาเป็นศาสตราจารย์ด้านอาชญาวิทยาที่มหาวิทยาลัยออสโล ตั้งแต่ ค.ศ. 1966 ในช่วงระหว่างนี้เขามีผลงานหนังสือชื่อ *Pinens begrensning* ซึ่งเริ่มตีพิมพ์ใน ค.ศ. 1981 โดยได้รับการแปลในสิบเอ็ดภาษา เขาได้รับปริญญากิตติมศักดิ์หนึ่งใบจากมหาวิทยาลัยโคเปนเฮเกน คริสตีเป็นที่รู้จักกันดีในบทวิจารณ์ด้านการปราบปรามยาเสพติด, สังคมอุตสาหกรรม และคดีทางเรือนจำมาอย่างยาวนาน

นอกจากนี้ เขายังเป็นหนึ่งในสมาชิกของวิทยาลัยวิทยาศาสตร์และจดหมายแห่งนอร์เวย์ด้วยเช่นกัน

## งานเขียน
**Fangevoktere i konsentrasjonsleire* (ค.ศ. 1952)
**Hvis skolen ikke fantes* (ค.ศ. 1971)
**Pinens begrensning* (ค.ศ. 1981)
***Limits to pain* (ค.ศ. 1981)
**Den gode fiende: Narkotikapolitikk i Norden* (เขียนร่วมกับ เคธธีล บรุน ใน ค.ศ. 1985)
**Kriminalitetskontrol som industri: På vej mod GULAG, vestlig stil?* (ค.ศ. 1996)
***Crime Control as Industry: Towards GULAGs, Western Style?* (ค.ศ. 2000)
**En passande mengde kriminalitet* (ค.ศ. 2004)
***A Suitable Amount of Crime* (ค.ศ. 2004)

## อ้างอิง

หมวดหมู่:นักอาชญวิทยา
หมวดหมู่:บุคคลจากออสโล
หมวดหมู่:บุคคลจากมหาวิทยาลัยออสโล
ฮัมฮึง

**ฮัมฮึง** (; ) เป็นเมืองทางตอนกลางค่อนไปทางตะวันออกของประเทศเกาหลีเหนือ ประชากรค.ศ. 1993 ราว 709,000 คน เคยเป็นศูนย์กลางการค้าใน ค.ศ. 1392 - ค.ศ. 1910 และพัฒนาเป็นเมืองอุตสาหกรรมในปี ค.ศ. 1920 ระหว่างสงคราม โรงงานได้ถูกทำลายจากการทิ้งระเบิดของสหรัฐอเมริกา นอกจากนั้นยังความสำคัญด้านสถาบันการศึกษาอีกด้วย

## ภูมิศาสตร์
เมืองฮัมฮึง ตั้งอยู่ริมฝั่งแม่น้ำซ็องช็อน ในมณฑลฮัมกยองใต้

## เศรษฐกิจ
เมืองฮัมฮึง เป็นแหล่งอุตสาหกรรมเคมีที่สำคัญของเกาหลีเหนือ

## การคมนาคม
* ทางรถไฟ: สถานีรถไฟฮัมฮึง ตั้งอยู่บนเส้นทางสายเปียงกรา

## วัฒนธรรม
thumb|250px|right|โรงละครฮัมฮึง
โรงละครฮัมฮึง เป็นโรงละครที่ใหญ่ที่สุดในประเทศเกาหลีเหนือ

## เมืองพี่น้อง
*  เซี่ยงไฮ้ , จีน

## บุคคลที่เกิดที่ฮัมฮึง
* พระเจ้าแทโจแห่งโชซอน (이성계; 1335–1408) ผู้ก่อตั้งราชวงศ์โชซอน
* แอห์น ซู-คิล (안수길; 1911–1977) นักเขียน
* ริชาด อี. คิม (1932–2009) นักเขียน
* ยูน ควัง-โช (윤광조; born 1946) ศิลปิน
* ยัง เฮียง-โซป (เกิด 1925)

ฮ
หมวดหมู่:จังหวัดฮัมกย็องใต้
เกรนไดเซอร์

*เกรนไดเซอร์* (อังกฤษ: Grendizer) เป็นหุ่นยนต์ตัวละครในเรื่อง UFO Robot Grendizer (ญี่ปุ่น: UFOロボ·グレンダイザー) โดยโตเอแอนิเมชัน บางครั้งเรียก UFO Robo Grendizer เริ่มต้นในปี 2518
เป็นการ์ตูนทางโทรทัศน์ เรื่องที่สามในไตรภาคของ มาชินเกอร์ ออกอากาศในประเทศญี่ปุ่น ระหว่างช่วงวันที่ 5 ตุลาคม 2518 ถึง 27 กุมภาพันธ์ 2520 รวมทั้งสิ้น 74ตอน

เกรนไดเซอร์ ได้ชื่อมาจากวัสดุในเนื้อเรื่องคือ สเปซอัลลอยเกรน มีคุณสมบัติคล้ายกับ ซุปเปอร์อัลลอยแซด ในเกรทมาชินก้า 

ปรากฏเป็นหุ่นยนตร์ของเล่นในชุด Shogun Warriors ของ Mattel ยังเป็นที่นิยมใน ตะวันออกกลาง ฝรั่งเศส และใน ควิเบค (จังหวัดหนึ่งในประเทศ แคนาดา) โดยมีชื่อที่ใช้เรียกว่า Goldorak ในอิตาลี่มีชื่อว่า Goldrake

## ดูเพิ่ม
* มาชินก้าแซด
* เกรทมาชินก้า
* เก็ตเตอร์โรโบ

หมวดหมู่:การ์ตูนญี่ปุ่น
หมวดหมู่:อนิเมะ
หมวดหมู่:อนิเมะเริ่มต้นใหม่
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2518
หมวดหมู่:ซีรีส์อนิเมะโทรทัศน์ที่กำลังจะมา

หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
พญากระรอก

**พญากระรอก** () เป็นสัตว์ฟันแทะจำพวกกระรอกที่มีขนาดใหญ่สกุลหนึ่ง โดยจัดอยู่ในวงศ์ย่อย Ratufinae และใช้ชื่อสกุลว่า *Ratufa* (/รา-ตู-ฟา/)

พบทั้งหมด 4 ชนิด แพร่กระจายพันธุ์ตั้งแต่อนุทวีปอินเดียไปจนถึงตอนใต้ของจีน และเอเชียตะวันออกเฉียงใต้ มีพฤติกรรมอาศัยและหากินบนต้นไม้ใหญ่ในป่าดิบ มีขนาดความยาวโดยเฉลี่ยของลำตัวไม่รวมหางประมาณ 1 ฟุต

ในยุคก่อนประวัติศาสตร์ เชื่อว่าพญากระรอกมีความหลากหลายทางชนิดมากกว่านี้ เพราะมีสัตว์ที่มีลักษณะคล้ายคลึงกันอยู่ในยุคกลางไมโอซีน (ประมาณ 16-15.2 ล้านปีก่อน) พบในเยอรมนี

### ชนิดที่ยังอยู่ในปัจจุบัน
*พญากระรอกเหลือง (*Ratufa affinis*)
*พญากระรอกดำ (*Ratufa bicolor*)
*พญากระรอกอินเดีย (*Ratufa indica*)
*พญากระรอกศรีลังกา (*Ratufa macroura*)

## อ้างอิง

## แหล่งข้อมูลอื่น

หมวดหมู่:กระรอก
การออกเสียง

**การออกเสียง** อาจเรียกว่า **เสียงอ่าน** **คำอ่าน** หรือแม้แต่ **[[การอ่าน]]** หมายถึงวิธีการหรือรูปแบบของคำหรือวลีในภาษาที่ถูกพูดหรือเปล่งเสียงออกมา ถ้ากล่าวถึง "การออกเสียงที่ถูกต้อง" จะหมายถึงการออกเสียงโดยอิงสำเนียงที่เฉพาะเจาะจงอย่างหนึ่ง เช่นสำเนียงกลางมาตรฐาน

ปัจเจกบุคคลหรือกลุ่มบุคคลหลากหลายสามารถพูดคำหรือวลีหนึ่ง ๆ ด้วยวิธีการที่แตกต่างกัน ขึ้นอยู่กับปัจจัยหลายอย่างอาทิ ภูมิภาคที่พวกเขาเติบโตหรืออาศัยอยู่ หรือในกรณีที่พวกเขามีความผิดปกติในการพูดหรือความผิดปกติในการเปล่งเสียง กลุ่มชาติพันธุ์ ชั้นชนทางสังคม หรือการศึกษาของพวกเขา

## ศัพท์เฉพาะทางภาษาศาสตร์
พยางค์ต่าง ๆ นับว่าเป็นหน่วยของเสียง (phone) ที่ถูกใช้ในภาษา แขนงวิชาของภาษาศาสตร์ที่ศึกษาเกี่ยวกับหน่วยของเสียงคือสัทศาสตร์ (phonetics) เสียงต่าง ๆ ที่มีบทบาทเดียวกันและถูกรวมเข้าด้วยกันเป็นชั้นเรียกว่าหน่วยเสียง (phoneme) และการศึกษาเกี่ยวกับหน่วยเสียงคือสัทวิทยา (phonology)

เสียงในฐานะองค์ประกอบของการเปล่งเสียงโดยปกติในทางวิชาการจะอธิบายด้วยสัทอักษรสากล (IPA) นอกจากนี้เสียงก็สามารถอธิบายได้ด้วยพยางค์ที่เทียบเท่ากันเช่น การออกเสียงของคำว่า "สงบ" สามารถแสดงเป็น *สะ*-หฺงบ หรือคำว่า "pronunciation" อธิบายได้เป็น pr*uh*-nuhn-see-**ey**-sh*uh*n เป็นต้น แต่วิธีการอย่างหลังก็อาจทำให้เกิดความกำกวมเนื่องจากปัจจัยต่าง ๆ ของบุคคลดังที่ได้กล่าวแล้ว

## อ้างอิง

หมวดหมู่:สัทศาสตร์
หมวดหมู่:การพูด
หมวดหมู่:ศัพทานุกรมศาสตร์
หมวดหมู่:ศัพทวิทยา
สนามกีฬาโอลิมปิกนิลตง ซังตุส

**สนามกีฬาโอลิมปิกนิลตง ซังตุส** () หรือมีชื่อเดิมว่า **สนามกีฬาโอลิมปิกโฌเอา อาเวลังฌี** () เป็นสนามกีฬาอเนกประสงค์ ตั้งอยู่ที่ย่านเอ็งเฌญูจีเด็งตรูในเมืองรีโอเดจาเนโร ประเทศบราซิล โดยมากมักใช้เป็นสนามแข่งกีฬาฟุตบอลและกรีฑา และเป็นสนามกีฬาเหย้าของสโมสรฟุตบอลบอตาโฟกู ชื่อของสนามกีฬาเดิมตั้งเป็นเกียรติแก่โฌเอา อาเวลังฌี ประธานฟีฟ่าระหว่าง ค.ศ. 1974–1998

สนามกีฬาแห่งนี้จะใช้เป็นสนามแข่งกรีฑาในโอลิมปิกฤดูร้อน 2016, พาราลิมปิกฤดูร้อน 2016 และมิลิทรีเวิลด์เกมส์ 2011 สนามกีฬาสามารถเพิ่มความจุได้ถึง 60,000 คน

## อ้างอิง

หมวดหมู่:สนามกีฬาในรีโอเดจาเนโร
หมวดหมู่:สนามกีฬาในโอลิมปิกฤดูร้อน 2016
หมวดหมู่:สนามกีฬาโอลิมปิก
รายพระนามพระมหากษัตริย์ที่มีพระราชทรัพย์มากที่สุดในโลก

นี่คือรายพระนาม **พระมหากษัตริย์ที่มีพระราชทรัพย์มากที่สุดในโลก** ตามประมาณโดยฟอบส์ใน ค.ศ. 2015 Business Insider ใน ค.ศ. 2018 และวารสาร CEOWORLD ใน ค.ศ. 2019 ตามมูลค่าสินทรัพย์สุทธิส่วนพระองค์ โดยไม่นับรวมทรัพย์สินอันเป็นของรัฐหรือรัฐบาล ในหน่วยเงินดอลลาร์สหรัฐ

## ดูเพิ่ม
* รายชื่อครอบครัวที่รวยที่สุด

## อ้างอิง

ร่ำรวยที่สุด
หมวดหมู่:รายพระนามพระบรมวงศานุวงศ์
ชนชั้นเจ้า
สโมสรฟุตบอลโปร์ตู

**ฟูเตบอลกลูบึดูโปร์ตู** () หรือ **สโมสรฟุตบอลโปร์ตู** () เป็นสโมสรกีฬาหลายประเภทของโปรตุเกส จากเมืองโปร์ตู ถึงแม้ว่าสโมสรจะประสบกับกีฬาหลากหลายประเภท แต่มักรู้จักที่สุดกับกีฬาฟุตบอล สโมสรก่อตั้งที่เมืองโปร์ตูเมื่อวันที่ 28 กันยายน ค.ศ. 1893 เป็นหนึ่งในสามของสโมสรฟุตบอลใหญ่ในโปรตุเกส (อีก 2 สโมสรคือไบฟีกาและสปอร์ติงซีพี)

สโมสรฟุตบอลโปร์ตู ถือเป็นสโมสรโปรตุเกสที่ประสบความสำเร็จที่สุดในการแข่งขันระหว่างประเทศ กับชัยชนะ 7 ครั้ง และเป็นสโมสรที่ประสบความสำเร็จเป็นอันดับ 2 ในลีกโปรตุเกส กับชัยชนะ 62 ครั้ง เป็นรองไบฟีกาที่ชนะ 66 ครั้ง 

สโมสรเป็นหนึ่งในสมาชิกที่ร่วมก่อตั้งปรีไมราลีกา ในปี ค.ศ. 1933 ร่วมกับไบฟีกาและสปอร์ติง และเป็นสโมสรที่ไม่เคยตกชั้นจากลีกอันดับสูงสุดของฟุตบอลโปรตุเกส และยังเป็นหนึ่งในสมาชิกกลุ่ม จี-14 ที่ปัจจุบันเลิกไปแล้ว และเป็นหนึ่งในสมาคมสโมสรยุโรป (เป็นหนึ่งในผู้ก่อตั้งเช่นกัน)

## ผู้เล่น
### ชุดปัจจุบัน

## อ้างอิง

## แหล่งข้อมูลอื่น
* 

หมวดหมู่:สโมสรฟุตบอลในประเทศโปรตุเกส
ป
ป
ป
ป
ชเว ยองซอก (แก้ความกำกวม)

**ชเว ยองซอก** () ในภาษาเกาหลีอาจหมายถึง:

* ชเว ยองซอก - โค้ชเทควันโดทีมชาติไทย
* ชเว ยองซอก - ผู้ดูแลชองวาแด
วงศ์ปลาอินทรี

**วงศ์ปลาอินทรี** () เป็นวงศ์ของปลากระดูกแข็งวงศ์หนึ่ง จัดอยู่ในอันดับปลากะพง (Perciformes)  ใช้ชื่อวิทยาศาสตร์ว่า Scombridae

มีรูปร่างโดยรวม คือ มีลำตัวเพรียวยาวเป็นทรงกระสวย นัยน์ตากลมโต มีครีบหลังแบ่งออกเป็น 2 ตอน โดยตอนหลังมีลักษณะแข็งและมีขนาดเล็ก มีครีบท้องและครีบก้น  กล้ามเนื้อก่อนถึงโคนหางมีเนื้อเยื่อขวางอยู่เรียกว่า  "คีล" (Keel) โคนครีบหางกิ่วเล็กแต่แข็งแรง มีครีบแบ่งเป็นแฉก 2 แฉกเว้าลึก  ครีบท้องขนานยาวไปกับความยาวลำตัว มีขนาดความยาวแตกต่างกันตั้งแต่ 20 เซนติเมตร ไปจนถึงเกือบ 3 เมตร บางสกุลอาจมีลวดลายตามความยาวหรือแนวลำตัว ในปากมีฟันและกรามที่แข็งแรง

มีพฤติกรรมอยู่รวมกันเป็นฝูงใหญ่ ในทะเลเปิดในเขตอบอุ่นทั่วโลก เป็นปลาที่มีการอพยพย้ายถิ่น ในปลาขนาดเล็กกินแพลงก์ตอนและสัตว์น้ำขนาดเล็กกว่า และในปลาขนาดใหญ่จะไล่กินปลาขนาดเล็กกว่าเป็นอาหาร ว่ายน้ำได้อย่างรวดเร็ว เพราะใช้ครีบและหางแนบกับลำตัวเมื่อว่ายน้ำ โดยมีสถิติสูงสุดที่บันทึกได้คือ 75 กิโลเมตรต่อชั่วโมง

โดยปลาในวงศ์นี้ เป็นที่รู้จักกันในชื่อสามัญภาษาไทยโดยรวมกัน คือ ปลาทู, ปลาโอ, ปลาทูน่า และปลาอินทรี เป็นต้น  เป็นปลาที่มีความสำคัญทางเศรษฐกิจเป็นอย่างมาก เพราะเป็นปลาที่มนุษย์ใช้ในการบริโภค ทั้งปรุงสุดหรืออาหารกระป๋อง รวมทั้งทำอาหารสัตว์ และตกกันเป็นเกมกีฬาด้วย

ปัจจุบันแบ่งออกได้เป็น 55 ชนิด 15 สกุล และแบ่งออกได้เป็น 2 วงศ์ย่อย โดยชนิดที่ใหญ่ที่สุด คือ ปลาทูน่าครีบน้ำเงินเหนือ (*Thunnus thynnus*) ที่มีรายงานยาวเต็มที่ที่เคยพบคือ 458 เซนติเมตร และมีน้ำหนักถึง 684 กิโลกรัม

## ดูเพิ่ม
*ปลาแมกเคอเรล

## อ้างอิง

## แหล่งข้อมูลอื่น
*ข้อมูลจาก Fishbase.org

หมวดหมู่:ปลาเศรษฐกิจ
หมวดหมู่:ปลาแบ่งตามวงศ์
หมวดหมู่:ปลาน้ำเค็ม
หมวดหมู่:วงศ์ปลาอินทรี
กรีน แลนเทิร์น (ภาพยนตร์)

***กรีน แลนเทิร์น*** () เป็นภาพยนตร์อเมริกันแนวซูเปอร์ฮีโร ฉายเมื่อปี ค.ศ. 2011 สร้างจากตัวละครชื่อเดียวกันของดีซีคอมิกส์ กำกับโดย มาร์ติน แคมป์เบลล์ จากบทภาพยนตร์ที่เขียนโดย เกร็ก เบอร์ลานติ, นักเขียนการ์ตูน ไมเคิล กรีนและมาร์ค กุกเกนไฮม์ ซึ่งต่อมาบทถูกเขียนใหม่โดย ไมเคิล โกลเดนเบิร์ก ภาพยนตร์แสดงนำโดย ไรอัน เรย์โนลส์, เบลก ไลฟ์ลี, ปีเตอร์ ซาร์สการ์ด, มาร์ก สตรอง, แองเจลา บาสเซตต์และทิม ร็อบบินส์ ภาพยนตร์เล่าเรื่องราวของ ฮาล จอร์แดน นักบินทดสอบที่ได้รับเลือกให้เป็นสมาชิกมนุษย์คนแรกของกองกำลังตำรวจอวกาศ กรีนแลนเทิร์นคอร์ปส์ ฮาลได้รับแหวนที่มอบพลังพิเศษให้กับเขา และต้องเผชิญหน้ากับ พารัลแลกซ์ ผู้ที่ขู่ว่าจะทำลายสมดุลของอำนาจในจักรวาล

## เรื่องย่อ
ในจักรวาลที่ลึกลับและกว้างใหญ่ไพศาลแต่ว่าก็ยังมีสิ่งมีชีวิตเล็ก ๆ แต่ว่าทรงพลังอาศัยอยู่มาเป็นเวลานานนับศตวรรษแล้ว ผู้ซึ่งทำหน้าที่รักษาสันติภาพและความยุติธรรมที่เรียกว่ากลุ่มองค์กร “กรีน แลนเทิร์น” (Green Lantern) เหล่าพี่น้องนักรบที่ร่วมสาบานกันว่าจะดูแลรักษากาแล็คซี่ นักรบ“กรีน แลนเทิร์น”แต่ละคนจะสวมแหวนที่ให้พลังอำนาจมหาศาลแก่พวกเขา แต่แล้วเมื่อมีศัตรูที่ชื่อว่า“Parallax”ผู้ที่ต้องการทำลายสมดุลของพลังแห่งจักรวาลเกิดขึ้นมา ชะตากรรมของพวกเขาและชะตากรรมของโลกจึงต้องขึ้นอยู่กับผู้ที่ได้รับเลือกคนใหม่ มนุษย์คนแรกที่ถูกเลือกให้เป็นหนึ่งใน “กรีน แลนเทิร์น” ที่มีนามว่า ฮาล จอร์แดน Hal Jordan (แสดงโดย ไรอัน เรย์โนลด์) “ฮาล จอร์แดน” เป็นนักบินทดสอบผู้มีพรสวรรค์และหยิ่งยโส แต่ว่า“กรีน แลนเทิร์น”ก็ยังมีความเคารพและความเชื่อมั่นเล็ก ๆ ในมนุษย์ผู้ซึ่งไม่เคยใช้พลังอันไม่มีขอบเขตของแหวนนี้มาก่อน เขาคือบุคคลที่ใช่อย่างแน่นอนเขามีบางอย่างที่ผู้อื่นในองค์กรไม่มี และเขายังมีกำลังใจจากเพื่อน ๆ นักบินและหวานใจ แคโรล เฟอริส Carol Ferris (แสดงโดย เบล็ค ไลฟ์ลี่ย์) อีกด้วย ยิ่งเขาค้นพบพลังที่ซ่อนอยู่ของเขาและเอาชนะความกลัวของตัวเองได้เร็วเท่าไหร่ ไม่เพียงแต่จะสามารถจัดการกับ “Parallax” ได้เท่านั้นแต่จะทำให้เขากลายเป็นนักรบ “กรีน แลนเทิร์น” ที่ยิ่งใหญ่ตลอดกาล

## อ้างอิง

## แหล่งข้อมูลอื่น
* 
* 
* 
* 
* 
* 

หมวดหมู่:กรีนแลนเทิร์น
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่มีฉากในรัฐแคลิฟอร์เนีย
หมวดหมู่:ภาพยนตร์ซูเปอร์ฮีโร
หมวดหมู่:ภาพยนตร์อเมริกันที่ออกฉายในปี พ.ศ. 2554
หมวดหมู่:ภาพยนตร์ที่ถ่ายทำในรัฐลุยเซียนา
ปลาอินทรี

*ความหมายอื่น [[อินทรี (แก้ความกำกวม)|อินทรี]]*

**ปลาอินทรี** () เป็นปลาทะเลจำพวกหนึ่ง จัดอยู่ในสกุล *Scomberomorus* (/สะ-คอม-บี-โร-โม-รัส/) ในวงศ์ Scombridae

ปลาอินทรีมีรูปร่างโดยรวม คือ มีลำตัวแบนข้างเรียวยาว คอดหางกิ่ว ปลายหางเว้าเป็นแฉกลึก ส่วนหัวและปลายปากแหลม ภายในปากในบางชนิดและปลาขนาดใหญ่จะเห็นฟันแหลมคมอย่างชัดเจน อาศัยอยู่เป็นฝูงใกล้ผิวน้ำ มีลวดลายเป็นจุดหรือบั้งตามแต่ชนิด

จัดเป็นปลาที่มีขนาดใหญ่สกุลหนึ่งในวงศ์ คือ มีความยาวโดยเฉลี่ยประมาณ 1 เมตร หาอาหารโดยไล่กินปลาและสัตว์น้ำขนาดเล็กกว่า อาศัยอยู่ในทะเลเปิดทั่วโลกในเขตร้อนและเขตอบอุ่น

เป็นปลาเศรษฐกิจที่สำคัญอีกชนิดหนึ่ง โดยในประเทศไทยนิยมนำมาทอดหรือทำเป็นปลาเค็ม ซึ่งในภาษาแต้จิ๋วจะเรียกว่า "เบกาฮื้อ" (; พินอิน: *Mǎ jiāo yú*) และนิยมตกเป็นเกมกีฬาด้วย

## การจำแนก
ปัจจุบันจำแนกออกได้ 18 ชนิด ในน่านน้ำไทยมีชุกชุมอยู่ 2 ชนิด คือ ปลาอินทรีบั้ง (*S. commerson*) และปลาอินทรีจุด (*S. guttatus*) โดยปลาในสกุลนี้เป็นปลาทะเลทั้งหมด แต่มีบางชนิดที่มีรายงานว่า พบปลาวัยอ่อนในเขตปากแม่น้ำหรือน้ำจืดด้วย คือ ปลาอินทรีทะเลสาบเขมร (*S. sinensis*) ที่พบว่ามีบางส่วนอาศัยอยู่ที่บริเวณปากแม่น้ำโขงหรือทะเลสาบเขมร
* *S. brasiliensis* Collette, Russo & Zavala-Camin, 1978
* *S. cavalla* (Cuvier, 1829)
* ปลาอินทรีบั้ง, *S. commerson* (Lacépède, 1800)
* *S. concolor* (Lockington, 1879)
* ปลาอินทรีจุด, *S. guttatus* (Bloch & Schneider, 1801)
* ปลาอินทรีเกาหลี, *S. koreanus* (Kishinouye, 1915)
*  *S. lineolatus* (Cuvier, 1829)
* ปลาอินทรีแอตแลนติก, *S. maculatus* (Couch, 1832)
* ปลาอินทรีปาปัว, *S. multiradiatus* Munro, 1964
* ปลาอินทรีจุดออสเตรเลีย, *S. munroi* Collette & Russo, 1980
* ปลาอินทรีจุดญี่ปุ่น, *S. niphonius* (Cuvier, 1832)
* *S. plurilineatus* Fourmanoir, 1966
*  *S. queenslandicus* Munro, 1943
*  *S. regalis* (Bloch, 1793)
*  *S. semifasciatus* (Macleay, 1883)
*  *S. sierra* Jordan & Starks, 1895
* ปลาอินทรีทะเลสาบเขมร, *S. sinensis* (Lacépède, 1800)
* *S. tritor* (Cuvier, 1832)

## ดูเพิ่ม
* ปลาอินทรีน้ำลึก

## อ้างอิง

## แหล่งข้อมูลอื่น

หมวดหมู่:วงศ์ปลาอินทรี
เอชทีทีพีเอส

thumb|250px|เว็บเบราว์เซอร์จำนวนมาก รวมถึง Firefox (ในภาพ) ใช้แถบที่อยู่เพื่อแสดงให้ผู้ใช้ทราบว่า การเชื่อมต่อของเขาปลอดภัยหรือไม่ โดยบ่อยครั้งก็แสดงด้วยสีที่แตกต่างกันของพื้นหลัง|alt=https://

**เกณฑ์วิธีขนส่งข้อความหลายมิติแบบมั่นคง** หรือ **เอชทีทีพีเอส** () เป็นการผสม Hypertext Transfer Protocol เข้ากับโพรโทคอล SSL/TLS เพื่อสร้างการสื่อสารแบบเข้ารหัส และความสามารถในการระบุเว็บเซิร์ฟเวอร์ว่าปลอดภัย การเชื่อมต่อแบบ HTTPS มักใช้สำหรับการทำธุรกรรมทางการเงินบนเว็บ และการทำธุรกรรมที่ต้องรักษาเป็นของลับในระบบสารสนเทศของบริษัท

## ประวัติ
เน็ตสเคปคอมมิวนิเคชันส์ สร้าง HTTPS ขึ้นในปี ค.ศ. 1994 สำหรับเว็บเบราว์เซอร์ เน็ตสเคป แนวิเกเตอร์ แรกเริ่มเดิมที HTTPS ใช้โพรโทคอล SSL ต่อมา SSL ได้พัฒนากลายเป็น Transport Layer Security (TLS) รุ่นปัจจุบันของ HTTPS ถูกกำหนดอย่างเป็นทางการโดย RFC 2818 ในเดือนพฤษภาคม 2000

## อ้างอิง

## แหล่งข้อมูลอื่น
* RFC 2818: HTTP Over TLS
* SSL 3.0 Specification (IETF)
* HTTPS Everywhere ส่วนเสริมของ Firefox สร้างโดย Electronic Frontier Foundation
* วิกิพีเดียแบบที่ใช้ HTTPS
* HTTP ปะทะ HTTPS อธิบายเปรียบเทียบสองการเชื่อมต่อ 
* ใช้เน็ตปลอดภัย อุ่นใจด้วย HTTPS Everywhere  อธิบาย HTTPS สั้น ๆ พร้อมวิธีติดตั้ง HTTPS Everywhere

หมวดหมู่:เอชทีทีพี
หมวดหมู่:การรักษาความปลอดภัย
หมวดหมู่:การเข้ารหัส
ปลาวาฮู

**ปลาวาฮู** หรือ **ปลาอินทรีน้ำลึก** () เป็นปลาทะเลชนิดหนึ่ง มีชื่อวิทยาศาสตร์ว่า *Acanthocybium solandri* อยู่ในวงศ์ปลาอินทรี (Scombridae) 

มีรูปร่างคล้ายกับปลาในสกุลปลาอินทรี (*Scomberomorus* spp.) อย่างมาก โดยมีความแตกต่างกันคือ ครีบหลังของปลาวาฮูในตอนแรกจะมีความสูงกว่า และมีที่ว่างของครีบหลังตอนแรกและตอนหลังมากกว่าปลาในสกุลปลาอินทรี ครีบหางมีลักษณะเว้าที่ตื้นกว่า มีส่วนของจะงอยปากแลดูแหลมคมกว่า และรูปร่างที่เพรียวบางกว่า

จัดเป็นปลาเพียงชนิดเดียวเท่านั้นที่อยู่ในสกุล *Acanthocybium*

มีความยาวเต็มที่ได้ถึง 2.5 เมตร และมีน้ำหนักถึง 83 กิโลกรัม เป็นปลาที่อาศัยอยู่เป็นฝูงในเขตน้ำลึกได้ถึง 80 เมตร ในทะเลเปิดเขตอบอุ่นและกึ่งอบอุ่นทั่วโลก โดยในฮาวายจะเรียกว่า ***โอโน***  ขณะที่ในประเทศสหรัฐเรียกปลานี้ว่า ***โฮโอ***

เป็นปลาที่นิยมตกเป็นเกมกีฬา ในน่านน้ำไทยพบได้ทั้งฝั่งอ่าวไทยและทะเลอันดามัน

## อ้างอิง

* Atlantic wahoo *NOAA FishWatch*. Retrieved 13 November 2012.
*วาฮู...ยอดนักวิ่งน้ำลึก

## อ่านเพิ่ม
* 
* 

หมวดหมู่:วงศ์ปลาอินทรี
หมวดหมู่:ปลาน้ำเค็ม
หมวดหมู่:ปลาที่พบในประเทศไทย
หมวดหมู่:ปลาชนิดเดียว
ชิน อยู่ดี

**ศาสตราจารย์ ชิน อยู่ดี** (24 กุมภาพันธ์ พ.ศ. 2455 – 17 กรกฎาคม พ.ศ. 2529) เป็นนักวิชาการด้านโบราณคดี ที่ทำหน้าที่ในการสำรวจทางด้านโบราณคดีในภาคต่างๆ ของประเทศไทย มีผลงานรายงานการขุดค้นแหล่งโบราณคดีที่สำคัญ จำนวนมาก อาทิ ขุดค้นในท้องที่จังหวัดกาญจนบุรี และจังหวัดราชบุรี ระหว่าง พ.ศ. 2503-2505 ผลทำให้ทราบว่ามีคนก่อนประวัติศาสตร์ แต่สมัยหินเก่า สมัยหินกลาง สมัยหินใหม่และยุคโลหะอยู่ที่จังหวัดกาญจนบุรี และจังหวัดราชบุรี รวมทั้งควบคุมดูแลการบูรณะโบราณสถานที่จังหวัดสุโขทัย นครเมืองเชียงแสน จังหวัดเชียงราย เมืองกำแพงเพชร (พ.ศ. 2494-2512) ปราสาทหินพนมรุ้ง จังหวัดพระนครศรีอยุธยา และบริเวณเกาะใกล้เมือง  เมื่อ พ.ศ. 2495-2504 กับดูแลการบูรณะปราสาทหินพนมรุ้ง อำเภอนางรอง จังหวัดบุรีรัมย์ พ.ศ. 2517-2518  เป็นต้น  ผลงานการขุดค้นต่าง ๆ มีผลต่อการส่งเสริมการศึกษาเกี่ยวกับประวัติศาสตร์ โบราณคดี ที่มีผลต่อการศึกษาทางด้านสาขานี้มายุคต่อ ๆ มา

## ประวัติ
ชิน อยู่ดี เป็นบุตรของนายเชย และนางชอุ่ม อยู่ดี (สกุลเดิม:เอมะสุวรรณ) เกิดเมื่อวันที่ 24 กุมภาพันธ์ พ.ศ. 2455 ที่ตำบลวังไม้ขอน อำเภอเมืองสวรรคโลก จังหวัดสวรรคโลก (อำเภอสวรรคโลก จังหวัดสุโขทัยในปัจจุบัน)

ใน พ.ศ. 2496 เขาได้ค้นพบ ใบเสมา ซึ่งมีชื่อเรียกว่า จารึกเนินสระบัว โดยเป็นศิลาประเภทหินทรายสีเขียว พบที่จังหวัดปราจีนบุรี และเป็นจารึกทางพุทธศาสนาที่มีอายุตั้งแต่สมัยศตวรรษที่ 14 

## ผลงานทางวิชาการ
* อดีต : รวมเรื่องราวก่อนประวัติศาสตร์. [กรุงเทพฯ]:ฝ่ายวิชาการนักศึกษา คณะโบราณคดี มหาวิทยาลัยศิลปากร, 2517. 
* วัฒนธรรมบ้านเชียงในสมัยก่อนประวัติศาสตร์.นครหลวงฯ : กรมศิลปากร, 2515.
* สมัยก่อนประวัติศาสตร์ในประเทศไทย.พระนคร : การพิมพ์พระนคร, 2513.
* คนก่อนประวัติศาสตร์ในประเทศไทย .[กรุงเทพฯ] : กรมศิลปากร, 2512.
 
## เครื่องราชอิสริยาภรณ์
ชิน อยู่ดี ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
### เครื่องราชอิสริยาภรณ์ไทย

* พ.ศ. 2500 – 80px เหรียญงานฉลอง 25 พุทธศตวรรษ
### ต่างประเทศ
*  :
** พ.ศ. 2506 – 80px เครื่องราชอิสริยาภรณ์แดนเนอโบร ชั้นที่ 5 เบญจมาภรณ์

## อ้างอิง

* ประวัติศ.ชิน อยู่ดี ศูนย์วิทยบริการมหาวิทยาลัยรามคำแพง ศูนย์จังหวัดสุโขทัย 

หมวดหมู่:บุคคลจากอำเภอสวรรคโลก
หมวดหมู่:นักโบราณคดีชาวไทย
หมวดหมู่:นักประวัติศาสตร์ชาวไทย
หมวดหมู่:นักเขียนชาวไทย
หมวดหมู่:ศาสตราจารย์
หมวดหมู่:นักวิชาการจากจังหวัดสุโขทัย
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
เหตุรถไฟชนกันที่เหวินโจว พ.ศ. 2554

**เหตุรถไฟชนกันที่เหวินโจว** เกิดขึ้นเมื่อวันที่ 23 กรกฎาคม พ.ศ. 2554 โดยรถไฟความเร็วสูงสองขบวนประสบอุบัติเหตุชนและตกรางในเหวินโจว มณฑลเจ้อเจียง ประเทศจีน รถไฟทั้งสองขบวนนั้นกำลังแล่นอยู่บนทางรถไฟสายหนิงโป-ไท่โจว-เหวินโจวขณะเกิดเหตุ สื่อของรัฐจีนยืนยันมีผู้เสียชีวิตที่ได้รับการยืนยันแล้ว 39 คน และอย่างน้อย 192 คนถูกนำตัวส่งโรงพยาบาล ในจำนวนนี้มี 12 คนได้รับบาดเจ็บสาหัส อย่างไรก็ตาม ตามสถิติของบริษัทประกันภัย มีผู้เสียชีวิตมากกว่า 120 คน สำหรับสาเหตุคาดว่าเป็นเพราะระบบอาณัติสัญญาณรถไฟล้มเหลว

## ลำดับเหตุการณ์
รถไฟทั้งสองกำลังวิ่งอยู่บนสะพานรถไฟสูง 20 เมตรระหว่างนครหังโจวกับฝูโจวเมื่อรถไฟทั้งสองขบวนชนกัน เมื่อเวลาประมาณ 20.00 น. ตามเวลามาตรฐานจีน รถไฟหมายเลข D3115 (CRH1-046B) บรรทุกผู้โดยสาร 1,072 คน กำลังมุ่งหน้าจากสถานีรถไฟหังโจวไปยังสถานีฝูโจวใต้สูญเสียพลังงานก่อนจะหยุดลงเหนือสะพานรถไฟ ซึ่งเกิดจากฟ้าผ่าที่เกิดขึ้นจากพายุฝนฟ้าคะนองที่อยู่ห่างไปทางใต้ 32 กิโลเมตร และทางตะวันตก 97 กิโลเมตรจากสะพานรถไฟแห่งนั้น ไม่นานหลังจากนั้น รถไฟหมายเลข D301 (CRH2-139E) บรรทุกผู้โดยสาร 558 คน กำลังมุ่งหน้าจากสถานีรถไฟปักกิ่งใต้ไปยังสถานีฝูโจว ชนเข้ากับท้ายขบวนรถไฟหมายเลข D3115 ที่กำลังจอดนิ่งสนิทอยู่

ตู้โดยสารที่สิบห้าและสิบหกท้ายขบวน D3115 และตู้โดยสารสี่ตู้หน้าของ D301 ตกราง และมีตู้โดยสารสี่ตู้ตกจากสะพานรถไฟ สามตู้ในจำนวนนี้ลงมาอยู่ในแนวราบกับพื้น ส่วนตู้ที่สี่นั้นค้างอยู่ในแนวดิ่งกับพื้น โดยปลายด้านหนึ่งอยู่บนพื้นและอีกด้านหนึ่งยังพิงอยู่กับสะพานรถไฟ

สาเหตุดั้งเดิมของเหตุชนกันดังกล่าวว่ากันว่าเป็นฟ้าผ่ารถไฟขบวนแรก ซึ่งเป็นเหตุให้รถไฟขบวนดังกล่าวสูญเสียพลังงานและหยุดสนิทบนราง อย่างไรก็ตาม อีกห้าวันให้หลังเหตุชนกันดังกล่าว บริษัทสถาบันวิจัยและออกแบบสัญญาณและการสื่อสารการรถไฟแห่งชาติปักกิ่ง จำกัด สถาบันวิจัยการรถไฟ แสดงความรับผิดชอบ โดยระบุในรายงานว่า สัญญาณบนรางไม่ได้เปลี่ยนเป็นสีแดง และเจ้าหน้าที่สังเกตไม่เห็นข้อผิดพลาดนี้

ซีซีทีวีรายงานเมื่อวันที่ 25 กรกฎาคม ว่า กระทรวงการรถไฟประกาศว่ามีผู้เสียชีวิต 39 คน และบาดเจ็บ 192 คน เซียง เหว่ยยี่ วัยสองขวบ เป็นบุคคลสุดท้ายที่ถูกช่วยชีวิต 21 ชั่วโมงหลังเกิดเหตุ ผู้ปกครองทั้งสองของเธอเสียชีวิตในเหตุการณ์

สถานเอกอัครราชทูตสหรัฐในปักกิ่งระบุในวันที่ 25 กรกฎาคม ว่า พลเมืองสหรัฐสองคนเสียชีวิตในเหตุการณ์นี้ด้วย สถานกงสุลอิตาลีประจำเซี่ยงไฮ้ ว่า มีพลเมืองอิตาลีสองคนเสียชีวิต

## อ้างอิง

หมวดหมู่:อุบัติเหตุทางรถไฟในประเทศจีน
หมวดหมู่:เหตุการณ์ในประเทศจีน
ซางะ (เมือง)

**ซางะ** () เป็นเมืองหลวงของจังหวัดซางะบนเกาะคีวชู ประเทศญี่ปุ่น มีขนาดพื้นที่ทั้งสิ้น 431.84 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 229,770 คน ในยุคเอโดะ ซางะเคยเป็นศูนย์กลางการปกครองของแคว้นศักดินาซางะ และเคยเป็นเมืองที่ใหญ่ที่สุดของอดีตแคว้นฮิเซ็ง

## อ้างอิง

## แหล่งข้อมูลอื่น
* 
*  
* เกี่ยวกับปราสาทฮางากูเระ
* เทศกาลลูกโป่งนานาชาติซางะ 

หมวดหมู่:นครในจังหวัดซางะ
มัตสึเอะ

**มัตสึเอะ** () เป็นเมืองหลวงของจังหวัดชิมาเนะ ภูมิภาคชูโงกุ ประเทศญี่ปุ่น มีขนาดพื้นที่ทั้งสิ้น 361.84 ตารางกิโลเมตร มีจำนวนประชากรในปี พ.ศ. 2554 ทั้งสิ้น 191,852 คน 

## อ้างอิง

## แหล่งข้อมูลอื่น
* 
* 
* เว็บไซต์ทางการนครมัตสึเอะ 
* Official tourism page
* Matsue at Japan Guide

หมวดหมู่:นครในจังหวัดชิมาเนะ
แฌร์วินโย

**แฌร์แว ยาโอ กูอาซี** () หรือรู้จักในชื่อ **แฌร์วินโย** () เกิดวันที่ 27 พฤษภาคม ค.ศ. 1987 เป็นนักฟุตบอลชาวไอวอรีโคสต์ เล่นในตำแหน่งกองหน้าตัวรุกให้กับสโมสรฟุตบอลโรมา ในกัลโช่ เซเรีย อา ของอิตาลี

## อ้างอิง

หมวดหมู่:นักฟุตบอลชาวโกตดิวัวร์
หมวดหมู่:ผู้เล่นในลีกเอิง
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นในฟุตบอลโลก 2010
หมวดหมู่:นักฟุตบอลในโอลิมปิกฤดูร้อน 2008
หมวดหมู่:กองหน้าฟุตบอล
หมวดหมู่:ผู้เล่นในเซเรียอา
หมวดหมู่:ผู้เล่นในฟุตบอลโลก 2014
ณภัทร โชคจินดาชัย

**ณภัทร โชคจินดาชัย** ชื่อเล่น ** ท็อป, ท็อปแท็ป** เกิดเมื่อวันที่ 28 มีนาคม พ.ศ. 2537 เป็น นักแสดงสังกัด GTH ในเครือ จีเอ็มเอ็ม แกรมมี่ และพิธีกร มีผลงานแสดงภาพยนตร์เรื่อง Suck Seed ห่วยขั้นเทพ รับบท *ตวง* มีน้องสาว 1 คน ชื่อ นัทธมน โชคจินดาชัย (นัท)

## การศึกษา
ณภัทร จบการศึกษาระดับมัธยมจาก โรงเรียนสามเสนวิทยาลัย ระดับปริญญาตรีจาก มหาวิทยาลัยกรุงเทพ สาขาวิชานิเทศศาสตร์ (หลักสูตรนานาชาติ)

## ข้อวิจารณ์
เมื่อปี พ.ศ. 2558 กลุ่มนักแสดง ฮอร์โมน วัยว้าวุ่น (บางส่วน) ได้ไปใช้บริการขึ้นรถไฟโดยสารสาธารณะที่ประเทศญี่ปุ่น โดย 1 ในจำนวนนั้น คือ **ณภัทร โชคจินดาชัย** โดยเข้าไปกระทำการอันไม่เหมาะสมบนรถไฟขบวนนั้น และยังได้ถ่ายคลิปวิดีโอลงโซเชียลมีเดียของตนเอง จนเกิดเสียงวิพากษ์วิจารณ์เป็นจำนวนมาก ทั้งคนญี่ปุ่นที่แสดงความไม่พอใจต่อคนไทยกลุ่มนี้ รวมถึงคนไทยหลายคนที่ได้ตำหนิกับพฤติกรรมอันไม่เหมาะสมของนักแสดงกลุ่มนี้ เพราะถือว่าไม่รักษาธรรมเนียมปฏิบัติให้เหมือนกับคนญี่ปุ่น เวลาต่อมา บริษัท จีเอ็มเอ็ม ไท หับ จำกัด และ บริษัท นาดาว บางกอก จำกัด ซึ่งเป็นบริษัทต้นสังกัดที่ดูแลนักแสดงกลุ่มนี้ ได้ประสานไปยังสถานทูตไทย ณ กรุงโตเกียว ประเทศญี่ปุ่น เพื่อทำจดหมายขอโทษถึงคนญี่ปุ่น, คนไทยในประเทศญี่ปุ่น และคนไทยทั้งประเทศ รวมทั้งสั่งให้นักแสดงกลุ่มดังกล่าว ทำคลิปขอโทษเพื่อส่งสารไปถึงทางสถานทูต ฯ จากนั้น บริษัทต้นสังกัด ลงโทษกลุ่มนักแสดงกลุ่มนี้ โดยให้งดรับงานแสดง และให้งดใช้สื่อโซเชียลมีเดียของตนเอง เป็นเวลา 3 - 6 เดือน 

## จุดยืนทางการเมือง

ณภัทรสนับสนุนการประท้วงในประเทศไทย พ.ศ. 2563–2564  โดยเขาให้กำลังใจทราย เจริญปุระ พร้อมทั้งเรียกร้องยกเลิกกฎหมายความผิดต่อองค์พระมหากษัตริย์ไทย 

## ผลงาน
### ภาพยนตร์

### ละครโทรทัศน์

### มิวสิกวิดีโอ

### รายการโทรทัศน์

### พิธีกร

### '''รับเชิญ / หนังสั้น / ซีรีส์'''

### คอนเสิร์ต
* Suckseed Day (ซักซี๊ดเดย์) , SF World Cinema Central World : 10 เมษายน พ.ศ. 2554
* Chick Mountain Music Festival (มัน ไก่ มาก) , ค่ายฝึกนักศึกษาวิชาทหาร เขาชนไก่ : 27 สิงหาคม พ.ศ. 2554
* GTH Fun Face, santorini park อ.ชะอำ จ.เพชรบุรี
* ไทยประกันชีวิต Present GTH Day: Play It Forward, สนามกีฬาจุฬาลงกรณ์มหาวิทยาลัย
* Hormones Prom Night (2557) -รวมนักแดงฮอร์โมนส์ วัยว้าวุ่น
* STAR THEQUE GTH 11 ปีแสงคอนเสิร์ต (2558)

### กิจกรรมการกุศล

### กิจกรรมอื่น ๆ

## อ้างอิง

## แหล่งข้อมูลอื่น
* 
* 
* 
* 

หมวดหมู่:ฮอร์โมนส์ วัยว้าวุ่น
หมวดหมู่:นักแสดงชายชาวไทย
หมวดหมู่:นักแสดงจากจังหวัดพิจิตร
หมวดหมู่:บุคคลจากโรงเรียนสามเสนวิทยาลัย
หมวดหมู่:บุคคลจากวิทยาลัยนานาชาติ มหาวิทยาลัยกรุงเทพ
หมวดหมู่:พุทธศาสนิกชนชาวไทย
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564
การตกมัน

thumb|เทมพอริน (temporin) ที่หลั่งออกมาในช่วงตกมัน
**การตกมัน** () เป็นสภาวะชั่วครั้งชั่วคราวในช้างพลาย อันมีลักษณะของพฤติกรรมก้าวร้าวอย่างสูง และการหลั่งฮอร์โมนสืบพันธุ์มากผิดปกติ ระดับฮอร์โมนเทสโทสเตอโรนในช้างที่กำลังตกมันสามารถสูงถึง 60 เท่ากว่าช้างในเวลาปกติ อย่างไรก็ตาม ยังไม่ทราบว่าการเพิ่มขึ้นผิดปกติของฮอร์โมนสืบพันธุ์ของช้างนั้นเป็นสาเหตุเดียวของการตกมัน หรือเป็นเพียงปัจจัยประกอบเท่านั้น การศึกษาทางวิทยาศาสตร์ของการตกมันยังเป็นปัญหา เพราะช้างที่กำลังตกมัน แม้แสดงท่าทางสงบนิ่ง ก็อาจพยายามฆ่ามนุษย์ได้

## สาเหตุและผลกระทบ
ผู้เข้าเยี่ยมชมสวนสัตว์มักสังเกตว่าการตกมันนั้นเชื่อมโยงกับการเป็นสัด (rut) แต่ข้อสังเกตดังกล่าวไม่น่าจะถูกต้องในทางชีววิทยา เพราะวงรอบการเป็นสัดของช้างเพศเมียนั้นไม่ขึ้นกับฤดูกาล แม้ว่าช้างส่วนใหญ่จะตกมันในฤดูหนาว ยิ่งไปกว่านั้น ช้างพลายที่ตกมันมักทราบกันว่าจะทำร้ายช้างเพศเมียด้วย ไม่ว่าช้างตัวเมียนั้นกำลังติดสัดหรือไม่ มีการสังเกตว่าอาจมีความเชื่อมโยงระหว่างการตกมันกับพฤติกรรมเด่น

ช้างที่กำลังตกมันมักได้ปลดปล่อยสิ่งคัดหลั่งข้นคล้ายน้ำมันดิน เรียกว่า เทมพอริน (temporin) จากท่อเทมพอรัลข้างหัว เทมพอรินประกอบด้วยโปรตีน ลิพิต (ที่โดดเด่นคือ คอเลสเตอรอล) ฟีนอล ครีซอล และเซสควิเทอร์ฟีน สิ่งคัดหลั่งและปัสสาวะที่ถูกเก็บรวบรวมจากช้างในสวนสัตว์แสดงให้เห็นว่ามีระดับคีโตนและอัลดีไฮด์มีกลิ่นหลายชนิดเพิ่มสูงขึ้น ความก้าวร้าวของช้างบางส่วนอาจเกิดขึ้นจากปฏิกิริยาต่อเทมพอริน ซึ่งโดยธรรมชาติแล้วจะย้อยเข้าปากช้าง อีกปัจจัยประกอบหนึ่งอาจเกี่ยวข้องกับการบวมของต่อมเทมพอรัล ซึ่งไปกดตาของช้างและทำให้เกิดความเจ็บปวดเฉียบพลันเทียบได้กับฝีรุนแรงที่รากฟัน บางครั้งช้างพยายามจัดการกับความเจ็บปวดนี้โดยการขุดงาลงไปในดิน

[thumb|250px|[ช้างแอฟริกาที่กำลังตกมันตัวหนึ่งกำลังวิ่งไล่ยีราฟ]]
การตกมันยังเชื่อมโยงกับความตื่นตัวทางเพศหรือการสร้างความครอบงำ แต่ความสัมพันธ์ดังกล่าวมีความชัดเจนน้อยมาก มีการบันทึกเหตุการณ์ช้างแทงและฆ่าแรดในอุทยานแห่งชาติหลายแห่งในทวีปแอฟริกา และคาดว่าน่าจะเกิดจากการตกมันในช้างเพศผู้วัยหนุ่ม โดยเฉพาะอย่างยิ่ง ช้างที่ไม่ได้เติบโตมากับเพศผู้ที่มีอายุมากกว่า การศึกษาแสดงให้เห็นว่าการนำช้างเพศผู้ที่มีอายุกลับเข้ามาในประชากรช้างในพื้นที่ดูเหมือนว่าจะช่วยป้องกันมิให้ช้างเพศผู้วัยหนุ่มเข้าสู่สภาวะตกมัน และสามารถหยุดพฤติกรรมก้าวร้าวนี้ได้

ช้างที่ตกมันมักมีอายุมากกว่า 25 ปี ช้างเลี้ยงที่กำลังตกมันต้องถูกล่ามหรือขังไว้ แม้ว่าช้างเพศผู้ยังสามารถสืบพันธุ์ได้แม้ไม่ได้กำลังตกมัน แต่ช้างที่กำลังตกมันจะมีกำลังมากกว่า และช้างเพศเมียก็มักเลือกคู่เป็นช้างเพศผู้ที่กำลังตกมัน

## อ้างอิง

## แหล่งข้อมูลอื่น

* All about elephants in zoo and circus. Elephant encyclopedia written by an elephant keeper
* Transport and Maintenance of Musth in Elephants 

หมวดหมู่:ช้าง
วัดพระบาทใต้

**วัดพระบาทใต้**หรือ**วัดเวียด** (ภาษาลาว: ວັດພະບາດໃຕ້ ) ตัววัดตั้งอยู่ในเขตตัวเมืองชั้นในของหลวงพระบาง สร้างในสมัยพระเจ้าสามแสนไท ต่อมา ได้มีการบูรณะวัดเมื่อ พ.ศ. 2503 เจ้าอาวาสในขณะนั้นเป็นชาวเวียดนามที่เกิดและอาศัยอยู่ในหลวงพระบาง ได้รวบรวมชาวบ้านที่เป็นชาวเวียดนามร่วมกันบูรณะวัด ทำให้ศิลปะภายในวัดเป็นศิลปะแบบจีนและเวียดนาม ชาวลาวจึงเรียกวัดนี้อีกชื่อหนึ่งว่าวัดเวียดซึ่งหมายถึงเวียดนาม จุดเด่นของวัดจึงเป็นพระพุทธรูปและจิตรกรรมแบบจีน-เวียดนาม มีรอยพระพุทธบาทอยู่บริเวณริมแม่น้ำโขง เป็นจุดชมพระอาทิตย์ตกดินที่สวยงามแห่งหนึ่งของหลวงพระบาง
พระบาทใต้
คีร์คูก

**คีร์คูก** ( กัรกูก, , , ซีรีแอก: ܟܪܟܘܟ, Kerkouk ) เป็นเมืองในประเทศอิรัก ซึ่งเป็นเมืองหลวงของเขตผู้ว่าการคีร์คูก อยู่ห่างจากแบกแดดไปทางเหนือ  คีร์คูกตั้งอยู่ในพื้นที่ที่มีประชากรมีความหลากหลายมากมายและพูดได้หลายภาษามาหลายศตวรรษ ในคริสต์ศตวรรษที่ 20 มีการเปลี่ยนแปลงประชากรอย่างมากในระหว่างการกลายเป็นเมืองคีร์คูก ชาวอิรักเชื้อสายเติร์กเมน ชาวเคิร์ด ชาวอาหรับ และชาวอัสซีเรียได้อ้างสิทธิในบริเวณนี้ โดยมีหลักฐานและความทรงจำมาสนับสนุนข้ออ้างของตน 

ถึงแม้ว่าตัวเมืองเดิมเคยเป็นของชาวอิรักเชื้อสายเติร์กเมน ชาวเคิร์ดได้อ้างเป็นเมืองหลวงทางวัฒนธรรมของตน นอกจากนี้ ตามรัฐธรรมนูญภูมิภาคเคิร์ด ถูกวางแผนเป็นเมืองหลวงด้วย ใน ค.ศ. 2010 กระทรวงวัฒนธรรมอิรักตั้งเมืองนี้เป็น "เมืองหลวงของวัฒนธรรมอิรัก" ตัวเมืองพบการเปลี่ยนแปลงของประชากรในการรณรงศ์การแผลงเป็นอาหรับของบาอัษในอิรักเหนือหลังการบุกครองอิรัก พ.ศ. 2546 และต่อมาในช่วงสงครามกลางเมืองอิรัก (พ.ศ. 2557–2560) ตัวเมืองเป็นส่วนหนึ่งของดินแดนพิพาทในอิรักเหนือ

## ภูมิประเทศ
### ภูมิอากาศ
คีร์คูกประสบกับภูมิอากาศแบบร้อนกึ่งแห้งแล้ง (การแบ่งเขตภูมิอากาศแบบเคิพเพิน: BSh) ด้วยฤดูร้อนที่ร้อนและแห้งกับฤดูหนาวอ่อน พร้อมระดับฝนปานกลาง ไม่ค่อยมีหิมะตก แต่เกิดหิมะตกในวันที่ 22 กุมภาพันธ์ ค.ศ. 2004 และตั้งแต่วันที่ 10 ถึง 11 มกราคม ค.ศ. 2008

## อ้างอิง

### หนังสือ
* 
* 
* 
* 

## อ่านเพิ่ม
;ตีพิมพ์ในคริสต์ศตวรรษที่ 19
* 
* 

;ตีพิมพ์ในคริสต์ศตวรรษที่ 20
* 
* 

;ตีพิมพ์ในคริสต์ศตวรรษที่ 21
* 

## แหล่งข้อมูลอื่น

* Iraq Image – Kirkuk Satellite Observation 
* Human Rights Watch Report: Kurdish Autonomy and Arabization, 1993
* Human Rights Developments in Government-controlled Iraq, 2001
* IRAQ: PEOPLE COME FIRST, 2003
* International Humanitarian Law Issues In A Potential War In Iraq, 2003
* Amnesty International Report: Decades of human rights abuse in Iraq, 2003
* Reversing Arabization of Kirkuk, 2004
* Iraq: In Kurdistan, Land Disputes Fuel Unrest, 2004
* German-kurdish homepage for politics and culture
* Insurgents stir up strife in Kirkuk
* Kurds flee Iraqi town, 15 March 2003; named Kurds' preferred capital
* Key Targets in Iraq, Anthony H. Cordesman, CSIS, February 1998; information about the oil resources and facilities
* Brief Summary of Kirkuk History 
* Kirkuk in Old Ages


หมวดหมู่:เมืองในประเทศอิรัก
หมวดหมู่:เมืองหลักในอำเภอของประเทศอิรัก
หมวดหมู่:สถานที่ที่มีประชากรในเขตผู้ว่าการคีร์คูก
หมวดหมู่:เมืองอัสซีเรียโบราณ
หมวดหมู่:สังคมเติร์กเมนในประเทศอิรัก
หมวดหมู่:สถานที่ที่มีประชากรก่อตั้งในสหัสวรรษที่ 3 ก่อนคริสตกาล
หมวดหมู่:ที่อยู่ของชาวเคิร์ดในประเทศอิรัก
วิทยาลัยครูหลวงพระบาง

**วิทยาลัยครูหลวงพระบาง** () เป็นวิทยาลัยครูแห่งแรกในภาคเหนือของประเทศลาว รับนักเรียนจากแขวงต่าง ๆ ในภาคเหนือ คือ แขวงพงสาลี หลวงน้ำทา บ่อแก้ว อุดมไซ ไชยบุรี และหลวงพระบาง มีสี่แขนงวิชาคือ ประถมศึกษา วิทยาศาสตร์ธรรมชาติ สังคมศาสตร์ และภาษาต่างประเทศ สอนในระดับปริญญาตรีและปริญญาตรีต่อเนื่อง ในอนาคตจะเปิดการศึกษาในระดับปริญญาโท

หมวดหมู่:สถาบันอุดมศึกษาในประเทศลาว
สฟักซ์

**สฟักซ์** () หรือ **เศาะฟากิส** (, ) เป็นเมืองในประเทศตูนิเซีย เป็นเมืองท่าทางทะเล บนฝั่งด้านเหนือของอ่าวกาแบ็ส ส่งแร่ฟอสเฟต ผลไม้ ฟองน้ำ และน้ำมันมะกอกเป็นสินค้าออก เมืองก่อตั้งในปี ค.ศ. 849 ในคริสต์ศตวรรษที่ 12 พวกนอร์มันเข้ายึดครอง ในคริสต์ศตวรรษที่ 16 ตกเป็นของสเปน ต่อมากลายเป็นที่มั่นของโจรสลัด ฝรั่งเศสเข้าโจมตีใน ค.ศ. 1881 และเป็นฐานที่มั่นของฝ่ายอักษะในสงครามโลกครั้งที่สอง สฟักซ์เป็นเมืองหลวงของจังหวัดสฟักซ์ มีประชากร 330,440 คน (สำมะโน ค.ศ. 2014) ทำให้เป็นเมืองที่มีประชากรมากเป็นอันดับสองรองจากตูนิส เมืองหลวงของประเทศ

## ภูมิประเทศ
### ภูมิอากาศ

## หมายเหตุ

## อ้างอิง

## แหล่งข้อมูลอื่น

* 

หมวดหมู่:เมืองในประเทศตูนิเซีย
หมวดหมู่:เมืองหลวงทางวัฒนธรรมของอาหรับ
คาบสมุทรซูเอิร์ด

right|thumb|320px|คาบสมุทรซูเอิร์ด

**คาบสมุทรซูเอิร์ด** () เป็นคาบสมุทรทางฝั่งตะวันตกของรัฐอะแลสกา ประเทศสหรัฐอเมริกา  ตั้งอยู่ระหว่างอ่าวคอตเซบิวซาวนด์ทางตอนเหนือกับอ่าวนอร์ตันซาวนด์ทางตอนใต้ ยาว 330 กิโลเมตร กว้าง 145-225 กิโลเมตร แหลมพรินซ์ออฟเวลส์ซึ่งอยู่ทางตอนปลายสุดด้านตะวันตกของคาบสมุทรยื่นออกไปในทะเลเบริง ถือเป็นจุดตะวันตกสุดของทวีปอเมริกาเหนือ

หมวดหมู่:คาบสมุทร
วัดฝั่งแตง

**วัดฝั่งแดง** () ตั้งอยู่ที่บ้านฝั่งแดง เมืองไชเชษฐา (เมืองเก่า) แขวงอัตตะปืออยู่ห่างจากตลาดใหญ่ 12 กิโลเมตร เป็นวัดเก่าแก่ ชาวบ้านนับถือว่ามีความศักด์สิทธิ์ ในสมัยสงครามอินโดจีน สหรัฐอเมริกาได้ทิ้งระเบิดลงในวัดเป็นจำนวนมากแต่ไม่ระเบิด ภายในวัดมีพระพุทธรูปและจิตรกรรมฝาผนัง รูปปูนปั้นศิลปะแบบมอญ ด้านหลังวัดมีแม่น้ำเซกะหมานไหลผ่าน

ฝั่งแตง
หมวดหมู่:สิ่งก่อสร้างในแขวงอัตตะปือ
โอนิ

[thumb|150px|โอะนิในชุดผู้แสวงบุญ [ยุคโทะกุงะวะ วาดด้วยหมึกและสีบนกระดาษ  59.2 x 22.1 ซม.]]
**โอะนิ** () คือ โยไกในความเชื่อของลัทธิชินโต ในประเทศญี่ปุ่น อาจเทียบได้กับโอเกอร์ในความเชื่อของตะวันตก คือ เป็นยักษ์สูงใหญ่ที่มีรูปร่างคล้ายมนุษย์ แต่มีบางส่วนในร่างกายที่ไม่เหมือนมนุษย์ธรรมดาทั่วไป เช่น มี 3 ตา มี 2 เขา มีเขี้ยวและเล็บคมกริบ มีผิวหนังสีแดงหรือสีส้ม มีนิ้วมือนิ้วเท้ามากกว่าข้างละ 5 นิ้ว นุ่งห่มหนังเสือ และในมือถือกระบองอันใหญ่ที่มีหนามที่เรียกว่า คะนะบุ (金棒)
เป็นอาวุธ ซึ่งเป็นสัญลักษณ์หมายถึง ความแข็งแกร่งที่ไม่อาจเอาชนะได้ เชื่อกันว่าโอะนิจะนำพามาซึ่งโรคร้าย โรคระบาด ความโชคร้าย และความหายนะ โอะนิสามารถเหาะเหินเดินในอากาศได้ และจะคอยจับเอาดวงวิญญาณของคนชั่วที่กำลังจะตาย โอะนิมักชอบหลบซ่อนตัวอยู่ห่างไกลจากสังคม หรือหลบซ่อนตัวอยู่ตามภูเขาหรือป่าทึบ อายุขัยของโอนิยังไม่แน่ชัดเพราะเป็นสัตว์ในตำนาน

ความเชื่อเรื่อง โอะนิ ได้รับอิทธิพลมาจากจีนและผสมกับพุทธศาสนาในเรื่องของยักษ์และความเชื่อที่ว่าทิศตะวันออกเฉียงเหนือ ที่เรียกว่า *คิม่อน* เป็นทิศของปีศาจ เป็นทิศทางที่ไม่เป็นมงคลเนื่องจากเป็นเส้นทางเดินของภูตผีปีศาจ ปัจจุบันในหมู่บ้านบางแห่งในประเทศญี่ปุ่น มีเทศกาลประจำปี คือ *[[เซะสึบัง]]* เป็นเทศกาลที่จัดขึ้นมาเพื่อขับไล่โอะนิ เริ่มต้นในช่วงต้นฤดูใบไม้ผลิ โดยชาวบ้านจะขว้างปาถั่วเหลืองออกนอกบ้าน พร้อมตะโกนขับไล่โอะนิ และกล่าววาจาเชื้อเชิญสิ่งที่เป็นมงคลเข้ามาในบ้าน นอกจากนี้แล้วยังเชื่อว่าลิงสามารถป้องกันโอะนิได้ เนื่องจากคำว่าลิงในภาษาปุ่นออกเสียงว่า "ซะรุ" (猿) ซึ่งยังสามารถแปลได้อีกหลายความหมาย จึงมีการปั้นรูปปั้นลิงไว้ตามหน้าบ้าน และยังเชื่อว่าต้นโฮลลี่ก็ยังช่วยป้องกันโอะนิได้ด้วย

ในบางครั้งผู้คนมักสับสนโอนิกับฮันเนีย เนื่องจากหน้าตาที่มีความใกล้เคียงกัน

ปัจจุบัน โอะนิได้ถูกแปรความเชื่อไป กลายเป็นสิ่งที่พิทักษ์ความดีและป้องกันความชั่ว มีการผลิตกระเบื้องหลังคาเป็นรูปโอะนิ ด้วยคติที่คล้ายคลึงกับการ์กอยล์ของตะวันตก

## อ้างอิง

## แหล่งข้อมูลอื่น

หมวดหมู่:โยไก
หมวดหมู่:สัตว์ในนิยาย
ซานเตียโกเดลเอสเตโร

**ซานเตียโกเดลเอสเตโร** () เป็นเมืองหลวงของรัฐซานเตียโกเดลเอสเตโร ตั้งอยู่ทางตอนเหนือของประเทศอาร์เจนตินา มีประชากร 244,733 คน (จากการสำรวจประชากรปี ค.ศ. 2001) เป็นเมืองใหญ่เป็นอันดับ 12 ของประเทศ มีพื้นที่ 2,116 ตารางกิโลเมตร ตั้งอยู่ริมฝั่งแม่น้ำดุลเซ เมืองนี้เป็นเมืองที่เก่าแก่ที่สุดในอาร์เจนตินาที่ก่อตั้งโดยชาวสเปนที่ยังคงมีอยู่ ก่อตั้งราว 455 ปีก่อน เมืองนี้มีชื่อเล่นว่า "Madre de Ciudades" (เมืองแม่) เพราะเป็นเมืองแรกที่ก่อตั้งในดินแดนของอาร์เจนตินา และมีการประกาศอย่างเป็นทางการว่าเป็น "เมืองแม่และแหล่งกำเนิดของประเพณีพื้นบ้าน"

## อ้างอิง

หมวดหมู่:เมืองในประเทศอาร์เจนตินา
พระครูภาวนาภิรัต (ทิม อิสริโก)

**หลวงปู่ทิม  อิสริโก** หรือ **พระครูภาวนาภิรัต** (16 มิถุนายน พ.ศ. 2422 – 16 ตุลาคม พ.ศ. 2518) ท่านเป็นอดีตเจ้าอาวาสวัดละหารไร่เป็นยอดพระคณาจารย์ที่มีพลังจิตแก่กล้ารูปหนึ่งของภาคตะวันออก ท่านเป็นคนถือสันโดษ ถือสมถะ ไม่ยึดติดทรัพย์สินใด ๆ ท่านฉันอาหารเพียงมื้อเดียวและไม่ฉันเนื้อสัตว์ ท่านสามารถตัดกิเลสออกไปทั้งปวง

## ประวัติ
พระครูภาวนาภิรัต หรือที่รู้จักกันในนาม "หลวงปู่ทิม อิสริโก" เกิดเมื่อวันที่ 16 มิถุนายน พ.ศ. 2422 ตรงกับรัชสมัยของ พระบาทสมเด็จพระจุลจอมเกล้าเจ้าอยู่หัว (รัชกาลที่ 5 แห่งราชวงศ์จักรี) ที่บ้านหัวทุ่งตาบุตร ตำบลละหาร อำเภอบ้านค่าย จังหวัดระยอง ท่านเป็นหลานของหลวงปู่สังข์เฒ่า วัดเก๋งจีน ท่านได้อุปสมบทเมื่อวันที่ 7 มิถุนายน พ.ศ. 2449 มีพระครูขาว วัดทับมา เป็นพระอุปัชฌาย์ พระอาจารย์สิงห์ เป็นพระอนุสาวนาจารย์ พระอาจารย์เกตุ เป็นพระกรรมวาจาจารย์ ณ พัทธสีมาวัดละหารไร่ ได้รับฉายาว่า "อิสริโก" เมื่อบวชแล้วก็ได้ศึกษาวิทยาคมจากตำราของ "หลวงปู่สังข์เฒ่า" ศึกษาเพิ่มเติมทั้งจากฆราวาสและบรรพชิต ท่านได้ออกธุดงค์ไปหลายจังหวัด ต่อมาท่านได้รับการแต่งตั้งเป็นเจ้าอาวาส วัดละหารไร่ และได้รับพระราชทานสมณศักดิ์เป็น "พระครูภาวนาภิรัต" เมื่อวันที่ 5 ธันวาคม พ.ศ. 2507

## มรณภาพ
หลวงปู่ทิม ท่านมรณภาพเมื่อวันที่ 16 ตุลาคม พ.ศ. 2518 ตรงกับรัชสมัยของ พระบาทสมเด็จพระมหาภูมิพลอดุลยเดชมหาราช บรมนาถบพิตร รวมสิริอายุได้ 96 ปี นับพรรษาได้ 69 พรรษา มีพิธีพระราชทานเพลิงเมื่อวันที่ 6 มีนาคม พ.ศ. 2526 ณ วัดละหารไร่ อำเภอบ้านค่าย จังหวัดระยอง

## [[พุทธสุภาษิต]]

* **ตํ เว ภทฺเทกรตฺโตติ**              คนที่ขยัน วันแต่ละวันคือวันโชคดี 
* **สติมโต สุเว เสยฺโย**               คนมีสติ ย่อมดีขึ้นทุกวัน
* **น หิยติ สจฺจปรกฺกโม มุนิ**      คนมีความรู้ บากบั่นและจริงจัง ย่อมไม่ตกต่ำ 
* **สณฺหํ คิรํ อตฺถวตึ ปมุญเจ**     ควรกล่าววาจาไพเราะ ที่มีประโยชน์ 
* **สมคฺคานํ ตโป สุโข**               ความเพียรพยายามเพื่อสามัคคีกันให้เกิดความสุข
* **รกฺเขยฺยานาคตํ ภยํ**              พึงป้องกันภัยที่ยังไม่มาถึง 
* **อนาคตํ ปฏิกยิราถ กิจฺจํ**        จงเตรียมการสำหรับอนาคตไว้ให้พร้อม
* **ผาตึ กยิรา อวิเหฐยํ ปรํ**         ควรทำแต่ความเจริญ อย่าเบียดเบียนผู้อื่น

## อ้างอิง
# ประวัติหลวงปู่ทิม อิสริโก วัดละหารไร่ เว็บอิทธิญาโณ 
# หนังสือรวมสุดยอดพระคณาจารย์ทั้งหมด 180 พระองค์
# ประวัติหลวงพ่อทิม อิสริโก 
# หลวงปู่ทิม วัดละหารไร่
# ประวัติหลวงปู่ทิม วัดละหารไร่
# พระเครื่องหลวงปู่ทิม วัดละหารไร่ 
# ประวัติหลวงปู่ทิม วัดละหารไร่

## แหล่งข้อมูลอื่น
* ประวัติวัดละหารไร่ 

หมวดหมู่:ภิกษุจากจังหวัดระยอง
หมวดหมู่:เจ้าอาวาส
หมวดหมู่:บุคคลจากอำเภอบ้านค่าย
น้ำตกตาดเลาะ

**น้ำตกตาดเลาะ** () อยู่ห่างจากเมืองสาละวันไปทางทิศตะวันตกเฉียงใต้ประมาณ 28 กิโลเมตร เกิดจากการไหลของแม่น้ำเซเซดลงสู่ด้านล่าง เป็นน้ำตกที่ใช้ผลิตกระแสไฟฟ้าเพื่อใช้ในลาวและจำหน่ายให้ประเทศไทย ตัวน้ำตกสูง 10 เมตร มีน้ำตกที่อยู่ด้านบนของน้ำตกตาดเลาะคือน้ำตกจาดลัง มีรีสอร์ทสำหรับให้บริการนักท่องเที่ยว

หมวดหมู่:น้ำตกในประเทศลาว
หมวดหมู่:แขวงสาละวัน
น้ำตกเซเซด

**น้ำตกเซเซด** () ตั้งอยู่ในเขตบ้านแบ่ง ห่างจากตัวเมืองมาทางทิศใต้ 20 กิโลเมตร สามารถเดินทางจากสถานีขนส่งแขวงสาละวันโดยรถยนต์ได้ เป็นน้ำตกที่มีชื่อเสียงของแขวงสาละวัน สูงประมาณ 5 เมตร เป็นต้นน้ำของแม่น้ำเซเซดที่เป็นสาขาของแม่น้ำเซโดน

เซเซด
หมวดหมู่:แขวงสาละวัน
ราฟาเอล โซซา ซิลวา

**ราฟาเอล โซซา ซิลวา นอไวส์** () เกิดวันที่ 13 มกราคม พ.ศ.2527 ที่ริโอ เดอ จาเนโร ประเทศบราซิล ปัจจุบันเล่นให้สโมสรฟุตบอลบางกอกกล๊าส สวมเสื้อหมายเลข 27

## แหล่งข้อมูลอื่น
* http://www.bangkokglassfc.com/PLAYER.html 
* Profile at Thaipremierleague.co.th 

หมวดหมู่:นักฟุตบอลชาวบราซิล
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:บุคคลจากรีโอเดจาเนโร